   لاهور (ويب ڊيسڪ) اسٽيج ۽ ٽي وي جي مشهور ترين مزاحيا اداڪار عمر شريف جي ڌيءُ حرا شريف لاهور ۾ لاڏاڻو ڪري وئي. ذريعن موجب عمر شريف جي ڌيءُ حرا کي بُڪين ۾ انفيڪشن هو ۽ هوءَ لاهور جي هڪ اسپتال ۾ علاج هيٺ هئي. پروموٽر ريحان صديقي جو چوڻ هو ته عمر شريف کي ڌيءُ جي لاڏاڻي جو ناهي ٻڌايو ويو، کيس رڳو اهو ٻڌايو ويو آهي ته سندس ڌيءُ جي طبعيت خراب آهي. ريحان صديقي ٻڌايو ته ڌيءُ جي طبعيت اوچتو خراب ٿيڻ جو ٻڌي عمر شريف آمريڪا ۾ پنهنجو پروگرام به رد ڪري ڇڏيو آهي.